གཡག
གཡག
དང་པོ་ཙ་ན། མོག་ཆུང་ཨ་ཅོང་ཟེར་བའི་མི་ཞིག་ཡོད་ལ། ཁོས་སྡེ་
བ་གཞན་ཞིག་ནས་བུ་མོ་བསོད་ནམས་སྐྱིད་ཟེར་བ་ཞིག་ཆུང་མར་བསུས་
ཏེ་གཉེན་བསྒྲིགས། ཡིན་ནའང་། ཡུན་རིང་མ་འགོར་བར་བཟའ་ཚང་
མ་མཐུན་པར་འཐོར་སོང་བ་དང་། བུ་མོ་བསོད་ནམས་སྐྱིད་འཇིག་རྟེན་
འཁོར་བར་ཞེན་པ་ལོག་སྟེ་རབ་ཏུ་བྱུང་བ་དང་བོང་སྟག་དགོན་པར་་་་་་
སོང་ནས་ཇོ་མོ་བྱས།
ཉིན་ཞིག ཨ་ཅོང་གཡག་ཡུ་བོ་ཞིག་ལ་ཞོན་ཏེ་དགོན་པར་སོང་ཚེ།
ཁོ་མོ་བླ་ཆེན་ཞིག་གི་ཇ་མ་བྱས་ཏེ་བླ་མར་ཁ་སྐོལ་བྱེད་བཞིན་བསྡད་་་་་་་་་
ཡོད། ཨ་ཅོང་དེ་ནས་ཅུང་ཙམ་བསྡད་རྗེས་ཕྱིར་ཡོང་རྩིས་བྱས་པ་ན། ཁོ་
མོ་གཡག་སྣ་ལེན་པར་ཡོང་།
གཡག་ཡུ་བོ་དེ་མ་གཞི་ནས་རྒོད་པོ་ཞིག་
ཡིན་པ་ལ། ཁོ་མོའི་རྒྱབ་ཀྱི་གཟན་རླུང་གིས་བསྐྱོད་པ་དེ་མཐོང་མ་ཐག་
འདྲོགས་ནས་ཡར་མཆོང་མར་མཆོང་བྱས་ཏེ་ཨ་ཅོང་ཞོན་དུ་མ་བཅུག་་་་
པས་ཁོ་མོར་བལྟས་ཏེ“ཨ་རོག་ཁྱོད་ཀྱིས་འདིའི་སྣ་ནས་ཟུངས་དང”ཞེས་་
བཤད།
“འཛིན་མི་ཐུབ”ཅེས་ཁོ་མོས་འཕྱ་དམོད་བྱེད་བཞིན་དེ་ལྟར་བཤད་་
159

དགོད་གཏམ་ཐོས་པ་འཛུམ་ཤོར།
པ་ལ། ཨ་ཅོང་གིས“དེ་འདྲ་མ་བྱེད། དང་པོ་ཁྱོད་ཀྱང་མོག་ཆུང་ནས་
སྐྱེས་པ་རེད” ཅེས་བཤད།
“མོག་ཆུང་ནས་སྐྱེས་པ་ལས་གཡག་དུད་འགྲོ་ཞིག་གི་སྐྱེ་བ་བླངས་ན་
དེ་སྐྱིད་པར་འདུག”ཅེས་ཁོ་མོས་ཡང་གཏམ་ཚོད་མེད་ཅིག་བཤད་པས།
ཨ་ཅོང་གིས་ཁོ་མོའི་གདོང་ལ་བལྟས་ཏེ“ཁ་ངན་པ་རྒོད་ལ་ཤོར་ན། ལུས་
ངན་པ་ཁྲིམས་ལ་ཐོགས་ཟེར་བ། སྐད་ཆ་དེ་འདྲ་མ་བཤད་ཅིག་གཡག་
དུད་འགྲོར་སྐྱེས་ན་སྐྱིད་མེད་པའི་ཉམས་མྱོང་ང་ལ་གསལ་བོ་ཞིག་ཡོད”
ཅེས་བཤད་རྗེས་འདི་སྐད་བླངས་བྱུང་།
གནའ་དང་མ་མོག་གི་ཆུང་མ་རེད། །
དུས་དེང་སང་དགོན་པའི་སེར་མོ་རེད། །
མགོའི་ཅོ་ཏོ་བཞར་ནས་ཇོ་མོ་རེད། །
དུས་དེ་རིང་བླ་མའི་ཇ་མ་རེད། །
ལོ་གཞོན་དུས་ཁྱིམ་ཚང་བསྐྱངས་ནི་རེད། །
ལོ་རྒས་དུས་འཁོར་བ་སྤངས་ནི་རེད། །
རྗེ་བླ་མའི་དྲུང་དུ་བསྡད་ནི་རེད། །
གོས་དམར་སེར་ན་བཟའ་གོན་ནི་རེད། །
སེམས་དད་པས་བརྐྱངས་ཕྱག་འཚལ་ནི་རེད། །
ཡར་དཀོན་མཆོག་གསོལ་འདེབས་བྱས་ནི་རེད། །
མར་དབུལ་ཕོངས་སྦྱིན་པ་བཏང་ནི་རེད། །
དབྱངས་བཀུག་ནས་ཕྲེང་རྡོག་དྲངས་ནི་རེད། །
160

གཡག
གཡག་དུད་འགྲོར་སྐྱེས་ན་སྐྱིད་པོ་མིན། །
བེའུ་ཡ་རུ་ཉིས་བཅོས⊕ལ་ཁར༅། །
རྒྱབ་རྩིད་ཁུལ་སྤར་བཏོག་བྱེད་ལ།
རྔོག་རྔ་མ་རྩ་འབྲེག་བྱེད་ལ། །
མ་ནུས་ན་སྣ་ཐུར་རྒྱག་ག །
ཁ་སོ་གཉིས་གཡག་གུའི་ལ་ཁར། །
སྒ་བསྟད་ནས་གློ་ཐིག་འཐེན་ན། །
རྭ་གོང་མོ་སྣེ་ཁ་གཅོད་ལ། །
སྣ་ཕུག་ནས་སྣ་གཅུ་འཇོག་ག །
ཁ་སོ་བཞི་སོ་དྲུག་ལ་ཁར། །
ས་སྟོད་སྨད་ཀུན་ལ་འདེད་ལ། །
།
མཁར་གྲུ་བཞིའི་རྒྱ་སྒོར་བརྒྱུད་ལ། །
ཁལ་ཚོང་རྫས་དོ་གསུམ་འགེལ་ལ། །
ཁ་སོ་གང་ལོ་འགའི་ལ་ཁར། །
རྫ་ཁྲ་ཡག་ཀླད་ལ་འདེད་ལ། །
ཤ་བཀལ་ནས་ཤོད་ལ་ཡོང་ང་། །
རྔོ་གུ་ལུ གཉིས་ཀ་འབུད་ལ། །
ལོ་གསུམ་ལ་རི་རྒྱག་བྱེད་ལ། །
〕ཉིས་བཅོས། ལོ་གཉིས་ཅན་གྱི་བེའུ་ཡི་རྔོག་མ་དང་རྔ་མ་འབྲེག་པ་ལ་ཟེར།
©ལ་ཁ། ཡུལ་སྐད་དེ། ཐོག་གམ་སྟེང་གི་དོན།
©རྔོ་གུ་ལུ། ཡུལ་སྐད་དེ། ཕྱུགས་ཟོག་ལ་བྱུང་བའི་པགས་ནད་ཅིག་གི་མིང་།
161

དགོད་གཏམ་ཐོས་པ་འཛུམ་ཤོར།
ཟླ་གསུམ་ལ་འདྲི་གཅོད(རྩད་གཅོད་པའི་དོན)བྱེད་ལ། །
ཉིན་གསུམ་ལ་འཚོ་སྐྱོང་བྱེད་ལ། །
ཤེད་ཡོད་ན་མ་ཎིཾ་འདོན་ན། །
ཤེད་མེད་ན་བླ་ཅོག@བྱེད་ལ། །
རྒྱ་ཁེ་བའི་ངོ་ཡ་ལེན་ན། །
རིན་འགྲིག་ན་རྒྱ་ཡུལ་སྐོར་ར། །
ཞེས་ཨ་ཅོང་གིས་དེ་སྐད་བླངས་པ་ན། ཁོ་མོའི་གདོང་མདོག་དམར་
བོར་གྱུར་ནས་གྲྭ་ཤག་ཏུ་བརྒྱུགས་སོང་ངོ་། །
@བླ་ཅོག ཡུལ་སྐད་དེ། ཁ་ནས་སྡིགས་དམོད་བྱས་པའི་དོན།
162